text: Метохът Шечен Оргйен Чозонг - Сисинанг, Бутан | Будистки център в България, Тибетски будизъм
  За насИсторията на центъра ни
  Какво се практикува при нас
  Нашите учителиОсновни учителиН.Св. Трулшик Ринпоче
  Иво Калушев
  Близки учителиШечен Рабджам Ринпоче
  Гангтен Ринпоче
  Автентични учители по света
  Текстове и видео Често задавани въпроси
  Статии и лекции
  Шечен БългарияДилго Кхйенце Ринпоче
  Манастирите ШеченШечен в Непал
  Шечен Бутан
  Шечен Индия
  Home / Шечен България / Манастирите Шечен / Метохът Шечен Оргйен Чозонг - Сисинанг, Бутан Метохът Шечен Оргйен Чозонг - Сисинанг, Бутан
  Жени монахини и аскети, практикуващи и духовни учители са играли важна роля в Тибет. Въпреки че в типично патриархално общество ролята на жените често е трудна, в тибетския Будизъм жените са почитани и символизират мъдростта. Имало е много просветлени жени учители, като Кхандро Йеше Цогял, Джомо Менмо, Мачик Лабдрон, Джетсун Минджур Палдрон, Сера Кхандро и Шуксеп Джетсун. След тибетското изселване извън Тибет обаче са построени много малко метоси.
  Кацнал на скалистите хълмове южно от Тимпу, столицата на Бутан, в изолирана местност известна като Сисинанг, метоха Шечен Оргйен Чозонг е едно от малкото места в Бутан, където могат да учат и практикуват жени. Бутан е единствената страна, приела Ваджраяна Будизма за официална религия. Този малък метох е първия монашески център, построен от Дилго Кхйенце Ринпоче след бягството му от Тибет. Там той е дал множество важни учения и красивите фрески на храма са нарисувани според неговите инструкции.
  В момента четирдесет и пет монахини, главно от Бутан, между 15 и 60 години, живеят и учат в метоха под ръководството на Шечен Рабджам Ринпоче. Метохът предоставя на жени рядката възможност да се учат и възпитават в приемствеността на Дилго Кхйенце Ринпоче. Метохът осигурява пълното образование на монахините и в добавка на това покрива всички разходи за тяхната храна, подслон и облекло. Единадесет от тези монахини са получили степента на Бикшуни в Хонк Конг и са първата група монахини от традицията Нйингма на тибетския Будизъм, която получава тази пълна степен.
  През 1998, Шечен Рабджам Ринпоче и Кхандро Ламо, (1913-2003) жената на Дилго Кхйенце Ринпоче, започнаха процеса на подобряване на съоръженията на метоха, за да посрещнат растящото търсене на пригодни условия и задълбочени учения за монахини в Бутан. На мястото бяха прокарани вода и електричество и беше построена сграда с 12 двойни стаи, както и зала за изучаване.
  Двама учени завършили Шечен Шедра преподават обширен курс по медитация и изучаване, включително четене и писане за по-младите момичета. По-възрастните монахини следват петгодишен курс и това обучение ги подготвя да се върнат в своите общности, за да преподават и да създават по-нататъшни възможности за жените.